Snøheim

Snøheim turisthytte ligger ved foten av Snøhetta på Dovrefjell.

Hytta ble bygd av Den Norske Turistforening (DNT) i 1952. Hytta ble overtatt av Forsvaret i forbindelse med utvikling av Hjerkinn skytefelt i 1959, og skiftet da navn til Snøheim. 

Høsten 2007 fikk DNT Oslo og Omegn tilbake Snøheim fra Forsvaret. Hytta er nå utbygd og satt i stand til en betjent turistforeningshytte med 80 senger. Adkomst med skyttelbuss fra Hjerkinn.

 Konflikt med villrein 
Etter at DNT overtok hytten startet en konflikt om hvorvidt veien til hytten gjennom skytefeltet skulle bli værende.

Konflikten gikk ut på at veien krysser vandrerutene til fjellreinen i Snøhetta-området, og det ble fryktet at reinen ville slutte å trekke om veien ble åpnet for fri trafikk. 
Trekket her er viktig for å opprettholde rotasjonstrekket rundt Snøhettamassivet slik at villreinens funksjonelle bruk av landskapet i villreinområdet (kalvingsområder, sommerbeiter, vinterbeiter) kan bevares.

I april 2018 ble det vedtatt at veien blir liggende, men det innføres strenge restriksjoner for ferdsel på veien. Bilkjøring er forbudt og sykling er ikke lov utenom perioden 1. juni- 15. juli. Fem ganger hver dag kan folk fraktes med buss inn til turisthytten.https://lovdata.no/dokument/LF/forskrift/2018-04-20-608https://www.aftenposten.no/norge/i/9OmmXW/hver-flekk-er-saumfart-bomber-soeppel-og-veier-er-fjernet-naa-tar-nathttps://www.villrein.no/aktuelt/snoheimvegen

 Referanser 

 Eksterne lenker 


Kategori:Dovrefjell
Kategori:Turisthytter i Innlandet
Kategori:Samferdsel i Dovre
Kategori:Byggverk i Dovre
Kategori:Kulturminner i Dovre
Kategori:Fredete turisthytter